**Materiál na rokovanie**

**Hospodárskej a sociálnej rady vlády SR**

**dňa 15. apríla 2019**

 **K bodu č. 18**

**Stanovisko ZMOS**

**k Informatívnej správe o vyhľadávaní a potieraní nelegálnej práce a nelegálneho zamestnávania za rok 2018**

**Všeobecne k materiálu:**

Predkladateľom Informatívnej správy o vyhľadávaní a potieraní nelegálnej práce a nelegálneho zamestnávania za rok 2018 je Ministerstvo práce, sociálnych vecí a rodiny Slovenskej republiky, táto úloha vyplynula ministrovi práce na základe uznesenia č. 527 z 3. októbra 2012.

Účelom tejto správy je informovať o stave v oblasti vyhľadávania a potierania nelegálnej práce a nelegálneho zamestnávania za obdobie roka 2018. Informácie uvedené v správe vychádzajú z výsledkov kontrolnej činnosti realizovanej v sledovanom období Inšpektorátmi práce, Ústredím práce, sociálnych vecí a rodiny a Úradmi práce, sociálnych vecí a rodiny.

Zistenia za rok 2018 sú prezentované v porovnaní s výsledkami činnosti v predmetnej oblasti za predchádzajúce štyri kalendárne roky. Správa obsahuje aj informácie od orgánov štátnej správy, ktoré pri výkone kontroly nelegálneho zamestnávania spolupracujú s kontrolnými orgánmi, a to Úradu hraničnej a cudzineckej polície Prezídia Policajného zboru a Krajských riaditeľstiev Policajného zboru.

**Pripomienky k materiálu:**

ZMOS k predloženému materiálu neuplatňuje pripomienky.

**Záver:**

ZMOS odporúča zobrať na vedomieInformatívnu správu o vyhľadávaní a potieraní nelegálnej práce a nelegálneho zamestnávania za rok 2018.

 **Michal Sýkora**

 **predseda ZMOS**